Návrh VZN zverejnený na úradnej tabuli a webovej stránke obce Trstín dňa: 7.6.2018

Návrh VZN zvesený z úradnej tabule dňa: 25.6.2018

VZN zverejnené na úradnej tabuli a webovej stránke obce Trstín dňa: 27.06.2018

VZN zvesené z úradnej tabule dňa: 12.07.2018

VZN nadobúda platnosť a účinnosť dňa : 1.08.2018

Obec Trstín na základe § 6 zákona SNR č. 369/1992 Zb. o obecnom zriadení v znení neskorších predpisov a zákona SNR č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva pre územie Obce Trstín

Všeobecne záväzné nariadenie

č. 71/2018

o poskytovaní opatrovateľskej služby, o spôsobe

a výške úhrady za opatrovateľskú službu

§ 1

Predmet úpravy

Toto všeobecne záväzné nariadenie v zmysle zákona č. 448/2008 o sociálnych službách (ďalej len zákon) sa vzťahuje na poskytovanie sociálnej služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku v zmysle § 41 – opatrovateľská služba; a §§ 72, 73, 74 zákona č. 448/2008 Z.z. o sociálnych službách a upravuje pôsobnosť Obce Trstín vo veciach:

* 1. rozhodovania o odkázanosti na opatrovateľskú službu
  2. poskytovania opatrovateľskej služby
  3. spôsobu určenia a výšky úhrady za poskytovanie opatrovateľskej služby

§ 2

Opatrovateľská služba

1. Opatrovateľská služba je sociálna služba, poskytovaná fyzickej osobe, ktorá
   1. je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 zákona
   2. je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4 zákona .
2. Opatrovateľskou službou sa poskytujú úkony podľa prílohy č. 4 zákona. Rozsah úkonov na základe sociálnej posudkovej činnosti určuje obec v hodinách.
3. Opatrovateľská služba sa poskytuje v domácnosti opatrovaného občana v pracovných

dňoch podľa pracovnej doby obce, najviac v rozsahu 7,5 hod. denne. Poskytuje sa prostredníctvom opatrovateliek, s ktorými má obec uzatvorený pracovný pomer.

1. Rozsah opatrovateľskej služby v hodinách bude občanovi poskytovaný podľa zaradenia

do stupňa jeho odkázanosti na pomoc inej fyzickej osoby. Tento stupeň bude výsledkom

zdravotného a sociálneho posudku. Na jeho základe nie je možné rozsah opatrovateľskej

služby zvyšovať, je možné ho len znížiť na podnet opatrovaného občana.

1. Obec poskytuje opatrovateľskú službu na základe písomnej zmluvy. Fyzická osoba, ktorá

má záujem o jej poskytovanie, je povinná podať písomnú žiadosť o zabezpečenie

poskytovania sociálnej služby. Žiadosť musí obsahovať údaje v súlade s § 74 ods. 3

a zmluva v súlade s § 74 ods. 7. zákona.

1. Fyzická osoba je povinná písomne oznámiť obci do 8 dní zmeny v skutočnostiach

rozhodujúcich na trvanie odkázanosti na opatrovateľskú službu a zmeny v príjmových

a majetkových pomeroch rozhodujúcich na určenie sumy úhrady za opatrovateľskú

službu.

§ 3

Výška a spôsob úhrady

1. Úhrada za poskytovanú opatrovateľskú službu v domácnosti sa stanovuje vo výške 3,50 € za jednu hodinu (obslužné a ďalšie činnosti).
2. Úhradu platí fyzická osoba podľa skutočného rozsahu poskytnutých hodín za kalendárny mesiac, v ktorom sa opatrovateľská služba poskytla, najneskôr do 15. dňa nasledujúceho mesiaca. Možno ju platiť priamo do pokladne obce alebo prostredníctvom bankového prevodu na účet obce.

3. Podmienky pre platenie úhrady pre fyzické osoby sú upravené v § 73 zákona a zároveň

sú súčasťou zmluvy o poskytovaní opatrovateľskej služby

§ 4.

Záverečné ustanovenia

1. Na tomto všeobecne záväznom nariadení sa uznieslo Obecné zastupiteľstvo dňa 26.08.2018 uznesením OZ č. 30.
2. Dňom účinnosti tohto VZN sa zrušuje VZN č. 39/2009 o poskytovaní opatrovateľskej služby a o úhradách za opatrovateľskú službu na území Obce Trstín zo dňa 19.3.2009.
3. Toto VZN nadobúda účinnosť 1. augusta 2018.

Marta Genčúrová

starostka obce

v.r.